kardosdrur/scandi-wiki huggingface dataset:
Peter og de andre kopier

Peter & De Andre Kopier med forsanger Peter Molzen (vokal & rytmeguitar) i front, er et kopiband fra Århus. Kopierne debuterede d. 19. februar 1993 på Café Huset i Haderslev og har siden 1995 optrådt professionelt med Gasolin og Kim Larsen numre i genren popmusik og rockmusik.  Orkestret optræder på landets spillesteder og festivaler med ca. 100 koncerter om året.  

I sommeren 1995 debuterede Kopierne på både Midtfyns Festivalen, Langelands Festivalen og på Skanderborg Festivalen, en debut som fik en forsideanmeldelse af Steffen Jungersen i BT. Debuterne udløste portrætter af bandet på de 2 nationale kanaler, DR1 og Tv2.  

23. maj 1996 udkom gruppens hidtil eneste (kopi) CD "Gi' Gas!", som på 2 år blev solgt i 8.000 eksemplarer. Wili Jønsson var i studiet som assisterende producer for producer Mitch Fisherman og som "korstøtte" for Kopierne.

Bandet blev i december 1996 som de første kunstnere inviteret til Bosnien og Sarajevo af F.O.V. (Forsvarets Oplysnings- Og Velfærdstjeneste). Indtil i dag har de optrådt 15 gange for forskellige danske styrker i udlandet på steder som Afghanistan, Irak og Jugoslavien. I 2008 var bandet i Beijing, hvor de spillede til Det Danske Handelskammers årlige indsamlingsshow . Kopierne har desuden optrådt i Norge og Grønland adskillige gange.

I februar 2008 trådte Henrik Thorsen (trommer) og Lars Skygge (leadguitar) ud af orkestret og blev erstattet af trommeslager Kenni Andy Jørgensen fra BAAL og leadguitarist Henrik Berger. I 2010 blev bassist Sune Martini erstattet af Jonas Pfeiffer, Kopiernes bassist fra 1999-2007. I december 2018 fik Kopierne et femte medlem, keyboardspilleren Mikkel "Ørva" Håkonsson, fra Kim Larsen & Bellami. I januar 2021 stoppede Henrik Berger og blev erstattet af leadguitarist Jakob Schmitz Mouridsen.

Kilder

Eksterne henvisninger 
 Bandets hjemmeside. Peter @ De Andre Kopier  Peter KOPI
 

Rockgrupper fra Danmark
Etableret i 1995
Wyandot

Wyandot, eller Wendat, (traditionel Huron) er et oprindeligt folk i Nordamerika, som oprindeligt beboede det territorium, som nu kaldes Ontario og Québec i Canada. De første franske opdagelsesrejsende kaldte medlemmerne af Wyandot-føderationen for Huron; hvor det navn kom af er i dag ukendt. Deres kerneland blev kaldt Wendake.

I dag 
Sproget tilhørte den Irokesiske sprogfamilie, men er i dag uddødt. Der findes ca. 8000 efterkommere spredt over Nordamerika, Québec er der ca. 3000 som har fransk som deres førstesprog, mens ca. 4000 med engelsk som førstesprog lever i Kansas og Oklahoma. En lille gruppe lever stadig i det sydlige Ontario og Michigan.

Før 1900 
I lighed med andre stammer i den irokesiske gruppe organiserede Wyandots sig i en konføderation med nært beslægtede stammer. Denne nation bestod primært af:
 Arendarhonon
 Tahontaenrat
 Attigneenongnahac
 Attignawantan
 Ataronchronon

Allerede længe før englændernes og franskmændenes ankomst havde Wyandot været i konflikt med Irokeserne mod syd, da de europæiske kolonimagter blev involveret blev denne konflikt intensiveret. De franske handelsfolk allierede sig med Wyandot, mens engelske nybyggere gik i forbund med irokeserne. Europæisk våbenteknologi gjorde kampene særdeles blodige, og omkring 1650 havde irokeserne næsten udslettet Wyandot. Herefter flygtede den vestligste gruppe mod vest og genetablerede sig i Ohio og Michigan. Størstedelen af denne gruppe blev i 19. århundrede forflyttet til reservater i Kansas og Oklahoma.

Wyandot var i det 16. århundrede agerbrugere og boede i befæstede landsbyer, der blev forladt, når jorden var udpint. De beherskede lagerteknologier og blev derved relativt velhavende. Overskuddet blev brugt på handel med nabostammer, bl.a. tobak.

I det 18. århundrede allierede Wyandot sig skiftevis med briterne og franskmændene i den lange række af kolonikrige, som prægede Nordamerika i denne periode. Under den franske og indianske krig var Wyandot allieret med franskmændene og kom i eftertiden til at bære hovedansvaret for massakren på de anglo-amerikanske krigsfanger efter slaget ved Fort William Henry.

Irokesiske folkeslag
Etniske grupper i Canada
Ruse (by)

Ruse (Russe eller Roussebulgarsk: Русе) er en by i det nordlige Bulgarien. Ruse ligger på Donaus sydlige bred, overfor den rumænske by Giurgiu. Der er broforbindelse mellem de to byer via Giurgiu-Ruse Venskabsbro, som blev åbnet i 1954.

Ruse er Bulgariens 5. største by med ca. 170.000 indbyggere og landets største by langs Donau. Byen ligger omkring 320 km nordøst for hovedstaden Sofia og 200 km vest for Sortehavet. Byen har Bulgariens vigtigste flodhavn. 

Ruse gjaldt i sidste halvdel af 1900-tallet som en af landets mest forurenede byer på grund af udslip fra den kemiske industri, især fra nabobyen Giurgiu, men luftkvaliteten har siden da forbedret sig betydeligt.

Ruse er den østrigsk-engelske, tysksprogede forfatter Elias Canettis fødeby. Canetti fik litteraturnobelprisen i 1981.

Kildeangivelser 

Byer i Bulgarien
Filmgenre

Filmgenre er filmteoriens primære metode til at kategorisere film. En genre (se linket for nærmere generel definition af det begreb) refererer ofte til film, der ligner hinanden hvad angår narrative elementer (fortællemåde) eller genrens stemning, miljø ("setting") eller format. Her må så siges, at en film godt kan tilhøre mere end en genre, f.eks. kan en novellefilm godt være en historisk film hvis den foregår i middelalderen, eller en western kan være en komedie, hvis hovedstemningen i westernmiljøet er lystigt.

Nogle af genrerne er lånt fra andre kunstarter, litteratur og teater. Det siger jo også sig selv, at litteratur kan foregå i bestemte miljøer, som det så også får navn efter, og det kan skrives i samme stemning eller have bestemte aldersgrupper som målgruppe. Og så er der specifikke teaterformer som f.eks. komedie og drama, som tidligt blev overført til film og fik samme navn der.

Andre genrer er så specifik filmiske, det kan jo ikke være anderledes med f.eks. genrer efter format, og visse genrer fungerer kun på film, som action.

Filmgenrer

Miljø (setting) 
 Kriminalfilm, herunder:
 Film noir
 Gangsterfilm
 Politifilm
 Spionfilm, Agentfilm
 Historiske film
 Science fiction-film
 Krigsfilm
 Anti-krigsfilm
 Western
 Spaghettiwestern
 Roadmovie
 Naturfilm

Stemning 
 Actionfilm
 Komedie, herunder:
 Farce
 Folkekomedie
 Romantisk komedie
 Drama
 Romantiske film
 Adventure-film, herunder:
 Piratfilm
 Kårde & kappe-film
 Fantasyfilm
 Katastrofefilm
 Horrorfilm (gyserfilm, skrækfilm)
 Thriller (spændingsfilm)
 Melodrama
 Pornofilm
 Splatterfilm

Format 
 Spillefilm
 Kortfilm, novellefilm
 Animationsfilm, herunder:
 Tegnefilm
 Stop-motion
 Antologifilm
 Dokumentarfilm, herunder:
 Mondo-film
 Reklamefilm
 Eksperimentalfilm (avant-garde)
 Musical
 Premierefilm

Aldersgrupper 
 Børnefilm
 Familiefilm
 Ungdomsfilm
 Voksenfilm

Andre betegnelser (der normalt ikke omtales som genrer) 
 Sort-hvidfilm
 Farvefilm
 Kortfilm
 Dokumentarfilm
 Stumfilm
 Neorealistiske film
 Ny bølge-film
 Postmodernistiske film
 Dogmefilm
Klaus Lynggaard

Klaus Lynggaard (født den 15. september 1956, Christianshavn) er en dansk forfatter, kritiker, musiker og sanger. Han er særlig kendt for at have skrevet  Martin og Victoria (1985), der blev hans gennebrudsroman.

Karriere 
Han startede en skønlitterær praksis med debutbogen Vinterkrig fra 1981, en retning, han fulgte de følgende 7 år. Parallelt med forfatterskabet skrev han rockkritik i Kristeligt Dagblad og spillede rockmusik i bands som Pop du Nord, Mental Midget og The Bellboys. Lynggaards egentlige gennembrud fik han i 1985 med Martin og Victoria, der i nogle sammenhænge bliver rubriceret som en ungdomsroman i stil med Klaus Rifbjergs Den kroniske uskyld. Bogen blev en uventet stor succes, og indtjente mange penge til Lynggaard, der dog oparbejdede en stor skattegæld, som han sad fast i i mange år.
Den efterfulgtes året efter af Victorias år.  

I 1989 forsvandt han ud af billedet, grundet et alkoholmisbrug, som han gik i behandling for ad flere omgange. Da han dukkede op igen i starten af 1990'erne, havde han lagt det skønlitterære på hylden til fordel for essayistik og kritik, og fra september 1992 tilknyttedes han Dagbladet Information som rockanmelder og skrev foruden om rock også  klummer.

I 1998-2000 var han chefredaktør på magasinet Blender. Han har også redigeret flere antologier, blandt andet Loaded (2004) om Lou Reed og Velvet Underground.

Selvom Lynggaard havde været aktiv inden for musikken siden drengeårene, markerede han sig først som solist i 2005 med cd-albummet På herrens mark, hvis 14 sange fordeltes ligeligt mellem egne kompositioner og sange hentet hos kunstnere som Leonard Cohen, Troels Trier, Love Shop og Souvenirs. På pladen medvirkede et hav af musikere, og den indeholdt desuden duetter med Chili Turèll og Nanna. 

I anledning af 50-års fødselsdagen udsendtes i 2006 opsamlingsheatet Et kullet klarsyn, et tværsnit af Lynggaards skriverier for Dagbladet Information i perioden 1992-2006.

Bibliografi 
 Vinterkrig (Digte, 1981)
 Mørket vi træder på (Digte, 1982)
 Begær (Tekster og digte, 1983)
 Martin & Victoria (Roman, 1985)
 Fluer og støv (Rejseskildring, 1986)
 Victorias År (Roman, 1986)
 Røv og nøgler (Digte og texter, 1988) 
 Febertid (Essays, 1995)
 Verdens 25 bedste rock- og popalbums, 1952-1975, Vol. 1 (1999)
 Et kullet klarsyn (Rockkritik, 2006)

Diskografi 
Solo
 På herrens mark (CD, 2005)

Quote Unquote
 Vespa (CD-EP, 1996); 
 Når en mand må af sted (CD, 1996) 

Med Strejfer
 Tiden går bort (CD + LP) 

Med Mental Midget
 Somewhere In The Lovely Nowhere (Dobbelt-LP)
 Post-Psykedelisk Stress Syndrom (CD, 2006)

Referencer

Eksterne henvisninger 
 Klaus Lynggaards officielle hjemmeside
 Klaus Lynggaard  på Bibliografi.dk

Har spillet på Roskilde Festival
Personer fra København
Romanforfattere fra Danmark
Digtere fra Danmark
Essayister fra Danmark
Musikkritikere fra Danmark
Dansksprogede forfattere fra Danmark
Faglitterære forfattere fra Danmark
Journalister ved Dagbladet Information
Modtagere af Otto Gelsted-prisen
Sigtuna

Sigtuna ligger i Mellemsverige nær Stockholm, og havde i 2005 7.204 indbyggere.

På trods af byens ringe størrelse, har den tidligere haft en vigtig plads i svensk historie. Byen ligger i Roslagen ved Mälaren og giver navn til Sigtuna kommun (36.779 indbyggere) (Stockholms Län). Hovedbyen hedder Märsta.

Historie
Erik Sejrsæl regnes traditionelt som Sigtunas grundlægger (980), og byens navn er nævnt i islandske sagaer. I 1010 giver Olof Skötkonung byen købstadspriviligier. Sigtuna blomstrede som både kongeby, handelsby og kirkeligt center i de næste 250 år. Den gamle kirke blev opført i d. 13. årh. af dominikanere. Klostret eksisterer stadig, og der findes flere kirkeruiner i byen.

Byen blev i 1187 plyndret af folk østfra, formodentligt fra Estland eller Kurland. Efter dette angreb mistede byen sin betydning, da både handlen og magten flyttede til Uppsala, Stockholm, Kalmar og Visby. I sidste halvdel af 1900-tallet havde Sigtuna kun 600 indbyggere og var dermed Sveriges mindste by.

I dag ligger Sveriges største arbejdsplads, Stockholm-Arlanda Lufthavn, i kommunen. Det betyder at over 18 millioner mennesker årligt passerer gennem kommunen.

Seværdigheder
På grund af sin historie er Sigtunas gamle bydel meget velbevaret, og byen er nu et meget populært turistmål.
Tusmørke

Tusmørke er betegnelsen for det tidsrum hvor solen er gået ned, men stadig er mindre end et vist antal grader under horisonten. Der er defineret 3 former for tusmørke: borgerligt, nautisk og astronomisk tusmørke:
 Borgerligt tusmørke defineres ved, at solens centrum er mellem 0 og 6 grader under horisonten. Borgerligt tusmørke er hvad vi almindeligvis betegner som tusmørke. Som hovedregel kan udendørs aktiviteter foregå uden kunstigt lys, og både horisonten og genstande på jorden kan tydeligt ses.
 Nautisk tusmørke defineres ved, at solens centrum er mellem 6 og 12 grader under horisonten. Her kan navigatører med en sekstant lige akkurat se horisonten (egentlig kiming som er kanten mellem hav og himmel) og samtidig se de stærke stjerner på himmelen og her måle vinklen mellem kiming og stjerne til beregning af ens position.
 Astronomisk tusmørke defineres ved, at solens centrum er mellem 12 og 18 grader under horisonten. Ved astronomisk tusmørke ses et mere eller mindre kraftigt genskær af solens lys på nattehimlen. Når der er astronomisk tusmørke hele natten, kalder vi det i Danmark for lyse nætter.

Når solens centrum er mere end 18 grader under horisonten, kaldes det nattemørke.

Overgangen mellem dag og nat benævnes aftenskumring, aftendæmring, mørkning og skumring - hvorimod overgangen mellem nat og dag benævnes morgendæmring, dæmring og gry.

Referencer

Solen
Jorden
Optiske fænomener og begreber
Horisont (geografi)

En horisont, også kaldet kiming eller synlig horisont, er den linje, som i ens synsfelt skiller himlen fra jordoverfladen.

I astronomien arbejdes der dog med en anden definition af begrebet horisont. Den astronomiske horisont er defineret ved hjælp af horisontplanet, som er planet gennem himmelkuglens centrum, og som er vinkelret på observatørens lodlinje. Den astronomiske horisont er så defineret som storcirkel på himmelkuglen, hvor observatørens horisontplan skærer himmelkuglen. Dette er samtidig også alle punkter på himmelkuglen, som ligger 90° fra zenit (og nadir).

Se også 
 Observerbare univers
 Radarhorisont

Topologiske begreber i astronomi
Ridderfalken

Ridderfalken (The Maltese Falcon) er en amerikansk film fra 1941, instrueret af John Huston.

Det var Hustons debutfilm som instruktør, men i dag betragtes filmen af mange som en film noir-klassiker. Endvidere betragtes Ridderfalken sammen med Orson Welles Citizen Kane som værende de første film noir.

Blandt de medvirkende i filmen kan nævnes: Humphrey Bogart, Mary Astor, Peter Lorre og Sydney Greenstreet.

Eksterne Henvisninger

Noter 

Kriminalfilm fra USA
Amerikanske film fra 1941
Film noir
Film instrueret af John Huston
Ghettoblaster

Ghettoblaster er den almindelige danske betegnelse for en bærbar lydafspiller, der sædvanligvis rummer mulighed for at afspille radio, kassettebånd og/eller cd'er ved relativt højt lydtryk. 

Ordet ghettoblaster der stammer fra USA kan opfattes fornærmende, da det antyder at denne slags musikanlæg er specielt populære i storbyernes fattige kvarterer (ghettoer), hovedsageligt befolket af afroamerikanere. Således anser man i dag, i både Canada og USA,  den oprindelige betegnelse for politisk ukorrekt, og bruger ordet boombox i stedet. I andre dele af den engelsksprogede verden holder man fast i den oprindelige term, hvilket også er tilfældet på andre sprog som f.eks. tysk og nederlandsk, hvor man har adopteret det engelske ord.

Eksterne henvisninger 
 Engelsksproget hjemmeside om ghettoblasterens historie
 http://www.stereo2go.com

Radiomodtagere
Medieafspillere
Columbia University

Columbia University er et af de otte Ivy League-universiteter og ligger på Manhattan i New York. Universitetet stammer fra 1754, da det åbnede under navnet King's College, men det skiftede navn efter USA's uafhængighedskrig. Hovedparten af universitetet ligger i bydelen Morningside Heights mellem Upper West Side og Harlem og optager mere end 6 blokke. 

Columbia Business School, den del af Columbia University med fokus på erhvervsrettede uddannelser, har siden introduktionen af deres Master of Business Administration program (MBA) i 1945, kontinuerligt forbedret og udbygget deres position i verdenseliten.

Eksterne henvisninger 

 Officielle hjemmeside
Serenity

Serenity er en science fiction-film fra 2005 af Joss Whedon bygget på hans kortvarige, men kultagtigt populære tv-serie, Firefly. Filmen, som havde premiere den 30. september i USA og 25. november i Danmark, fik generelt gode anmeldelser, men blev ikke den økonomiske success som Whedon og Firefly's fans (kaldet browncoats eller flans), havde håbet.

Medvirkende 
 Nathan Fillion som Malcolm "Mal" Reynolds
 Gina Torres som Zoe Washburne
 Alan Tudyk som Hoban "Wash" Washburne
 Adam Baldwin som Jayne Cobb
 Summer Glau som River Tam
 Chiwetel Ejiofor som The Operative
 Michael Hitchcock som Dr. Mathias

Referencer

Eksterne henvisninger 
 
 
 

Amerikanske film fra 2005
Science fiction-film fra USA
Beyond Twilight

Beyond Twilight er et dansk/svensk progressiv metal-band.
De har spillet musik under navnet Twilight siden 1990, men skiftede navn til Beyond Twilight i 1999.

Medlemmer 
 Bjorn Jansson – Vokal
 Andres Exo Kragh – Lead Guitar
 Jacob Hansen – Rytmeguitar
 Finn Zierler – Keyboard
 Andres Devillian Lindgrén – Bas
 Tomas Fredén – Trommer

Diskografi 
 2001: The Devil's Hall of Fame
 2005: Section X
 2006: For The Love Of Art And The Making

Eksterne henvisninger 
 Officiel hjemmeside 
 Officielt online-forum 

Metalgrupper fra Danmark
Metalgrupper fra Sverige
Progressiv metal-grupper
Musikgrupper fra 1990
Mighty Pa

Mighty Pa er en sydafrikansk fodboldklub hjemmehørende i Natal.

Tidligere spillere 
Sibusiso Zuma (Sydafrika)

Fodboldklubber i Sydafrika
Solaris (styresystem)

Solaris er et styresystem til computere i UNIX-familien udviklet af Sun Microsystems. I 2005 blev Solaris frigivet som open source software (OpenSolaris). I januar 2010 blev Sun opkøbt af Oracle.

Referencer

Eksterne henvisninger 
  

Styresystemer
Oracle
Nør

Nør (dansk) eller Noer (tysk) er en landsby og kommune beliggende beliggende på halvøen Jernved (også Danskerskoven, tysk Dänischer Wohld) cirka 20 km øst for Egernførde (Egernfjord by) ved Egernfjord. Administrativt hører kommunen under Rendsborg-Egernførde kreds i den nordtyske delstat Slesvig-Holsten. Kommunen omfatter også landsbyen Lindhoved (også Lindhøft, tysk Lindhöft). Den samarbejder på administrativt plan med andre kommuner i omegnen i Dänischenhagen kommunefællesskab (Amt  Dänischenhagen). I kirkelig henseende ligger byen i Dänischenhagen Sogn. Sognet lå i Jernved godsdistrikt (Hertugdømmet Slesvig/Sønderjylland), da området tilhørte Danmark.

Historie 
Landsbyen blev første gang nævnt i 1479 (Rep. dipl.). Stednavnet henviser til enten en klint  eller et nor.

Nør har en stor herregård, som har rødder i 1400-tallet. Herregården er i dag en lejrskole. Prins Frederik af Nør beboede herregården i 1800-tallet, da han var statholder i Slesvig-Holsten, indtil han blev landsforvist efter treårskrigen. Frederik af Nør overrumplede den 24. marts 1848 den danske garnison i Rendsborg ved at optræde i dansk uniform og appellere til sine gamle soldater og officerer. De fulgte ham i en opstand/et oprør for at opnå selvstændighed for området. Han blev derefter krigsminister i den tyske slesvig-holstenske regering.

Landsbyen råder ikke over en egen kirke og tilhører Krusentorp sogn.

Nordøst for landsbyen Nør ved stranden ligger den cirka 47 qm store naturbeskyttelsesområde Skovklædt Klit (Bewaldete Düne). Det økologisk værdifulde naturområde er udpeget som Natura 2000-område.

Eksterne hevisninger 

 Kommune Nør

Noter 

Byer i Kreis Rendsborg-Egernførde
Byer i Slesvig-Holsten
Brabrand Idrætsforening

Brabrand Idrætsforening (eller Brabrand IF, BIF) er en sportsklub i den århusianske forstad, Brabrand. Udover bl.a. en håndbold-, badminton-, svømme- og tennisafdeling, omfatter idrætsforeningen også en fodboldafdeling. Efter træneren Lars Lundkvist kom til klubben i 1999, oplevede herrenes førstehold en fremgang, som kun er set lige ved Århus Fremad. I løbet af de følgende 5 år, rykkede klubben fra Serie 2 til 2. division. Efter en middelmådig sæson i 2. division rykkede holdet videre op til 1. division, hvor de dog efter 2 sæsoner, i 2007, måtte rykke ned i 2. division vest. I sæsonen 2008-09 blev klubben nr. 2 i 2. division Vest og spillede om en plads i 1. division mod B93 fra 2. division Øst. Brabrand vandt samlet 3-2 og spillede derfor atter en sæson i den næstbedste danske fodboldrække. Det blev dog en kort tur Brabrand havde i 1. division, og allerede året efter rykkede man ned igen. Brabrand ligger pt. i  og 2. holdet ligger i .
 
Elitefodboldafdeling i Brabrand IF støttes af erhvervsklubben Bold & Business, hvor Jørgen Vesterby er formand, og i 2005 blev det også muligt for privatpersoner at købe støtteaktier i klubben.

Nuværende spillertrup 

Oversigt sidst opdateret: 17. januar 2013.

Trænerstab 
 Cheftræner: Tom Søjberg
 Assistenttræner: Christoffer Østergaard
 Assistenttræner og videoanalytiker: Casper Lund Thomsen
 Formand/holdleder Flemming Møller
 Holdleder: Jens Iversen
 Konsulent: Ivan Andersen

Resultater i fodbold

Danmarksmester 
Aldrig

Jysk mester 
2001

Pokalvinder 
Aldrig

Tabel med placeringer

Ekstern henvisninger 
 Brabrand IF, Fodboldafdelingens officielle hjemmeside

Referencer 

Fodboldklubber under DBU Jylland
Etableret i 1934
Idrætsforening
Sportsklubber i Aarhus
Idrætsforeninger i Danmark
The Arockalypse

The Arockalypse er et album lavet af det finske band Lordi. Det indeholder blandt andet sangen "Hard Rock Hallelujah", der vandt Eurovision Song Contest 2006 for Finland.

Navn = The Arockalypse

Band = Lordi

Udgivet = 10. marts 2006

Genre = Hård rock

Længde = 44:57

Udgiver = Drakkar Records

Producer = Jyrki Tuovinen

Numre 
 "Scg3 Special Report" (med Dee Snider som "the monstersquad's spokesman") – 3:46
 "Bringin Back The Balls To Rock" – 3:31
 "The Deadite Girls Gone Wild" – 3:45
 "The Kids Who Wanna Play With The Dead" – 4:07
 "It Snows In Hell" (med Bruce Kulick) – 3:37
 "Who's Your Daddy" – 3:38
 "Hard Rock Hallelujah" – 4:07
 "They Only Come Out At Night" (med Udo Dirkschneider) – 3:49
 "The Chainsaw Buffet" (med Jay Jay French) – 3:47
 "Good To Be Bad" – 3:31
 "The Night Of The Loving Dead" – 3:09
 "Supermonstars (The Anthem Of The Phantoms)" – 4:04

Album fra 2006
Lordi-album
Hardrock-album
Kro

En kro eller gæstgiveri er et værtshus eller en lille restaurant på landet, hvor der serveres traditionelle egnsretter. Nogle kroer har også hotelvirksomhed og tilbyder kroferier for private eller kroophold til konferencer. Nord for Ejderen i Sønderjylland kaldes kro også for krog. Kroen ligger ofte midt i landsbyen eller ud til vandet oftest i forbindelse med en landevej eller en færge. Mange kroer har stadig betegnelsen "Færgekro", skønt færgedriften i de fleste tilfælde er indstillet. På film blev Hørby Færgekro foreviget, da færgeruten var åben, og inden kroen brændte ned og blev genopført.

Historisk 
Kroen var en af de tidlige foreløbere for restauranten. Kroer var spredt udover den antikke verden, langs med veje for at tilbyde mad og logi til folk som rejste mellem byer. Måltider blev typisk serveret ved et fællesbord til gæster. Men der var ingen menu eller andre muligheder at vælge imellem.

Kroer i Danmark er kendt siden 1400-tallet. Kongeligt privilegerede kroer havde særlige rettigheder. De måtte udskænke spirituøse drikke og indlogere gæster. Den 10. maj 1912 blev Beværterloven ændret, og betegnelsen "kongelig privilegeret" samt kongelige symboler måtte fremover ikke anvendes af kroerne.

Se også 
 Landevejskroer i Danmark

Litteratur 
 Helge V. Qvistorff, Gjæstgiveriets historie i Danmark, Jysk Lokalhistorisk Forlag, 1984. .

Kilder